Karaliaus gambitas

Karaliaus gambitas – šachmatų debiutas, kurio ėjimai:

1. e4 e52. f4

Baltieji aukoja f pėstininką, norėdami patraukti juodųjų f pėstininką ir stiprinti centrą ėjimu d2-d4. Karaliaus gambitas – vienas iš seniausių debiutų, studijuotas dar XVII a. Italijos šachmatininko Giulijus Polerijus.

Istorija 

Prieš 300 metų karaliaus gambitas buvo vienas populiariausių debiutų, žaistas daugelio stiprių to meto žaidėjų. Vėliau debiuto populiarumas šiek tiek išblėso. Fransua Andre Filidoras (1726–1795), stipriausias to meto žaidėjas ir teoretikas rašė, jog tobulai žaidžiant abiem pusėms, rezultatas yra lygiosios, todėl debiutas nei vienai pusei nesuteikia pranašumo. Po maždaug 150 metų Zigbertas Tarašas, vienas stripriausių vėlyvo XIX a. ir ankstyvo XX a. žaidėjų, pavadino šį debiutą „lemtinga klaida“, ir rašė apie jį „Žaisti karaliaus gambitą yra beveik beprotiška“. Dabar karaliaus gambitas žaidžiamas nedažnai.

Variantai 

Juodieji gali rinktis, priimti gambitą, ar ne. Baltiesiems sunkoka atsiimti pėstininką, priešingai nei valdovės gambite, todėl dažniau gambitas priimamas.

Atmestas karaliaus gambitas 
Juodieji gali atmesti f pėstininko auką, arba sužaisti kontrgambitą. Vis dėlto priimtas karaliaus gambitas populiaresnis. Tačiau juodieji gali sugadinti baltiesiems padėti, išvilioję f pėstininką į e liniją, pvz., 2…d5 3. fe Vh4+. Baltieji čia turi 2 galimus ėjimus: 4.g3 ir4. Ke2. Abu ėjimai prasti, nes po 4.g3 Vxe4+ juodieji bet kuriuo atveju laimi bokštą, o po 4.Ke2 Vxe4+ 5.Kf2 (vienintelis galimas ėjimas) juodieji pradeda mirtiną ataką 5…Rc5 .

 2…d5 3.ed e4 – Falkbejerio kontragambitas
 2…d5 3 ed c6!? – Nimcovičiaus kontragambitas
 2…Rc5 – Klasikinė gynyba

Kiti atmetimai nėra populiarūs, pvz., aštrus kontragambitas 2…Žc6 3.Žf3 f5, kurį propagavo Tonis Mailsas; 2…d6, nes po 3.Žf3, geriausias atsakymas – 3…exf4, kuris perveda į Fišerio gynybą 2…ef 3.Žf3 d6; ir 2…Žf6 3.fe Žxe4 4.Žf3 Žg5! 5.d4 Žxf3+ 6.Vxf3 Vh4+ 7.Vf2 Vxf2+ 8.Kxf2, turint nedidelę endšpilio persvarą, kaip buvo Fišerio ir Veido partijoje. Taip pat nepopuliaru 2…Vf6 (Norvaldo variantas), ruošiant 3…Vxf4. Kyno gynyba 2… Vh4+ yra silpnoka juodiesiems dėl paprasto atsakymo 3.g3.

Priimtas karaliaus gambitas 

Po priėmimo 2…ef baltieji turi du pagindinius tęsinius: 3.Žf3 (Karaliaus žirgo gambitas; logiškiausias tęsinys, nes išvedamas žirgas ir neleidžiama 3…Vh4+) ir 3.Rc4 (Rikio gambitas; baltieji greitai išveda figūras, nes po 3… Vh4+!? 4. Kf1, juodieji negali saugiai skelbti šacho, ir po to seka 5. Žf3, po kurio baltieji laimi tempą, nes juodieji priversti traukti valdovę. Žinomi ir kiti ėjimai, nors jie nėra tokie populiarūs:
 3. b3?! – Orsinio gambitas
 3. Žc3 – Masono gambitas, Kereso gambitas, Pernu gambitas arba Rekenos gambitas
 3. d4 – Vilemsono gambitas arba Šteinico gambitas
 3. Rb5 – Šurigo gambitas
 3. Re2 – Tartakoverio gambitas
 3. Ve2 – Basmano gambitas
 3. Vf3 – Brejerio gambitas arba vengriškasis gambitas
 3. Vg4 – Dodo gambitas
 3. Vh5?! – Kareros gambitas
 3. g3?! – Gagos gambitas
 3. Že2 – Paryžiaus gambitas
 3. h4 – Stamos gambitas arba Leonardo gambitas
 3. Žh3 – Aizenbergo gambitas
 3. Kf2?! – Temblvido gambitas arba girto karaliaus gambitas.

Šachmatų debiutų enciklopedija 
Šachmatų debiutų enciklopedijoje karaliaus gambitui skirti kodai nuo C30 iki C39.

 C30: 1.e4 e5 2.f4 Karaliaus gambitas
 C31: 1.e4 e5 2.f4 d5 Falkbejerio kontagambitas
 C32: 1.e4 e5 2.f4 d5 3.ed e4 4.d3 Žf6
 C33: 1.e4 e5 2.f4 ef Priimtas karaliaus gambitas
 C34: 1.e4 e5 2.f4 ef 3.Žf3 Karaliaus žirgo gambitas
 C35: 1.e4 e5 2.f4 ef 3.Žf3 Re7 Keningemo gynyba
 C36: 1.e4 e5 2.f4 ef 3.Žf3 d5 Abazijos gynyba
 C37: 1.e4 e5 2.f4 ef 3.Žf3 g5 4.Rc4 g4 5.O-O Mucijo gambitas
 C38: 1.e4 e5 2.f4 ef 3.Žf3 g5 4.Rc4 Rg7
 C39: 1.e4 e5 2.f4 ef 3.Žf3 g5 4.h4

Atvirieji šachmatų debiutai